|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ & ΤΡΟΦΙΜΩΝ****ΓΕΝΙΚΗ Δ/ΝΣΗ ΓΕΩΡΓΙΑΣ****Δ/ΝΣΗ ΠΡΟΣΤ. ΦΥΤΙΚΗΣ ΠΑΡΑΓΩΓΗΣ****ΤΜΗΜΑ ΦΥΤΟΠΡΟΣΤΑΤΕΥΤΙΚΩΝ** **ΠΡΟΪΟΝΤΩΝ**Ταχ. Δ/νση : Συγγρού 150Ταχ. Κωδ. : 17671, ΑθήναΠληροφορίες : Mαρία ΓάσπαρηΤηλέφωνο : 210 928 72 50e-mail: mgaspari@minagric.gr  | **Αθήνα, 2-2-2018****Αριθ. Πρωτ.: 1179/18092****ΠΡΟΣ:** **ΠΙΝΑΚΑΣ ΔΙΑΝΟΜΗΣ**  |

**Θέμα: Πρόγραμμα ελέγχου υπολειμμάτων φυτοπροστατευτικών προϊόντων έτους 2018.**

Έχοντας υπόψη:

1. Τον Κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, για τα ανώτατα όρια καταλοίπων φυτοφαρμάκων μέσα η πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου.
2. Τον [Εκτελεστικό Κανονισμό (ΕΕ) αριθ. 2017/660 της Επιτροπής της 6ης Απριλίου 2017, για ένα συντονισμένο πολυετές πρόγραμμα ελέγχου της Ένωσης για τα έτη 2018, 2019 και 2020 ώστε να εξασφαλιστεί συμμόρφωση με τα ανώτατα όρια καταλοίπων φυτοφαρμάκων και να εκτιμηθεί η έκθεση του καταναλωτή στα κατάλοιπα φυτοφαρμάκων μέσα και πάνω στα τρόφιμα φυτικής και ζωικής προέλευσης](http://eur-lex.europa.eu/legal-content/EL/AUTO/?uri=uriserv:OJ.L_.2014.119.01.0044.01.ELL).
3. Τον Κανονισμό (ΕΕ) 2018/62 της Επιτροπής της 17ης Ιανουαρίου 2018 για την αντικατάσταση του παραρτήματος Ι του Κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου
4. Τον Νόμο 4036/2012 σχετικά με τη διάθεση των γεωργικών φαρμάκων στην αγορά, την ορθολογική χρήση αυτών και συναφείς διατάξεις, όπως τροποποιήθηκε και ισχύει.
5. Την KYA 122805/24.09.2008 (ΦΕΚ Β΄ 2060/06.10.2008) για τον καθορισμό εθνικής αρμόδιας αρχής για τον Καν (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου για τα ανώτατα όρια υπολειμμάτων φυτοφαρμάκων μέσα η πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου.
6. Την ΚΥΑ 11324/113170/2012 (ΦΕΚ Β 3225/04.12.2012) σχετικά με τον καθορισμό αρμοδίων αρχών και αρμοδιοτήτων για την εφαρμογή του ν. 4036/2012 (ΦΕΚ Α΄8) σχετικά με τη διάθεση γεωργικών φαρμάκων στην αγορά, ορθολογική χρήση αυτών και συναφείς διατάξεις, όπως αυτή τροποποιήθηκε με την ΚΥΑ 4211/48456/20.04.2016.

Επίσης λαμβάνοντας υπόψη τόσο τα σχόλια των εργαστηρίων ελέγχου υπολειμμάτων φυτοπροστατευτικών προϊόντων όσο και τα ακόλουθα κριτήρια ανάλυσης επικινδυνότητας (risk analysis):

1. Το ύψος παραγωγής των διαφόρων αγροτικών προϊόντων φυτικής προέλευσης.
2. Την καλλιεργούμενη έκταση ανά καλλιέργεια.
3. Τον πιθανό όγκο εισαγωγών αγροτικών προϊόντων φυτικής προέλευσης.
4. Τα αποτελέσματα των ελέγχων των προηγουμένων ετών και ιδιαίτερα τις περιπτώσεις υπερβάσεων των MRLs, τα RASFF και τις συστάσεις της EFSA
5. Τη συμμετοχή των αγροτικών προϊόντων στη μεσογειακή διατροφή.
6. Τα φυτοπροστατευτικά προϊόντα που χρησιμοποιούνται στην πράξη.
7. Τις δυνατότητες των εργαστηρίων ελέγχου υπολειμμάτων φυτοπροστατευτικών προϊόντων

Προτείνονται τα ακόλουθα:

**Α.** **Ο ελάχιστος αριθμός δειγμάτων** που θα αναλυθεί από τα εργαστήρια υπολειμμάτων φυτοπροστατευτικών προϊόντων του Π.Κ.Π.Φ.Π. & Φ.Ε. Θεσσαλονίκης και του Μ.Φ.Ι., στα πλαίσια του επισήμου προγράμματος ελέγχου υπολειμμάτων φυτοπροστατευτικών προϊόντων σε αγροτικά προϊόντα φυτικής προέλευσης με βάση τον Κανονισμό (ΕΚ) 396/2005, για το έτος **2018**, καθορίζεται ως εξής :

|  |  |  |
| --- | --- | --- |
| **Κωδικός Αριθμός με βάση το Παράρτημα Ι του Καν. (ΕΕ) 2018/62** | **Είδος δείγματος**  | **Αριθμός Δειγμάτων** |
| **ΜΦΙ Εθνικό πρόγραμμα** | **ΜΦΙ Κοινοτικά Συντονισμένο πρόγραμμα** | **ΠΚΠΦ&ΠΕ Θεσ/νίκης Εθνικό πρόγραμμα** | **Σύνολο**  |
| 0110000 | **Eσπεριδοειδή** |   |   |   |   |
| 0110010 | Γκρέιπφρουτ |   | 12 |   | 12 |
| 0110020 | Πορτοκάλια | 40 |   | 22 | 62 |
| 0110030 | Λεμόνια | 10 |   | 18 | 28 |
| 0110050 | Μανταρίνια | 35 |   | 23 | 58 |
| **0120000** | **Ακρόδρυα** |   |   |   |  |
| **0120040** | Κάστανα | 2 |   | 7 | 9 |
| **0130000** | **Μηλοειδή** |   |   |   |  |
| 0130010 | Μήλα  | 55 |   | 50 | 105 |
| 0130020 | Αχλάδια | 50 |   | 38 | 88 |
| 0130030 | Κυδώνια |   |   | 2 | 2 |
| **0140000** | **Πυρηνόκαρπα** |   |   |   |   |
| 0140010 | Βερίκοκα | 25 |   | 30 | 55 |
| 0140020 | Κεράσια | 20 |   | 31 | 51 |
| 0140030 | Ροδάκινα-Νεκταρίνια | 30 |  | 50 | 80 |
| 0140040 | Δαμάσκηνα (και βανίλιες) | 10 |   | 20 | 30 |
| **Κωδικός Αριθμός με βάση το Παράρτημα Ι του Καν. (ΕΕ) 2018/62** | **Είδος δείγματος**  | **Αριθμός Δειγμάτων** |
| **ΜΦΙ Εθνικό πρόγραμμα** | **ΜΦΙ Κοινοτικά Συντονισμένο πρόγραμμα** | **ΠΚΠΦ&ΠΕ Θεσ/νίκης Εθνικό πρόγραμμα** | **Σύνολο**  |
| **0150000** | **Μούρα και μικροί καρποί** |   |   |   |  |
| 0151010 | Επιτραπέζια σταφύλια | 30 | 12 | 36 | 78 |
| 0151020 | Οινοποιήσιμα σταφύλια | 5 |   | 30 | 35 |
| 0152000 | Φράουλα | 35 |   | 25 | 60 |
|   | **Διάφοροι καρποί με βρώσιμο φλοιό** |   |   |   |   |
| 0161020 | Σύκα  | 5 |   | 5 | 10 |
| 0161030 | Επιτραπέζιες ελιές | 15 |   | 15 | 30 |
| 0162000 | **Διάφοροι καρποί με μη βρώσιμο φλοιό** |   |   |   | 0 |
| 0162010 | Ακτινίδια | 30 |   | 36 | 66 |
| 0163010 | Αβοκάντο | 5 |   |   | 5 |
| 0163020 | Μπανάνες | 20 | 12 | 15 | 47 |
| 0163030 | Μάνγκο | 10 |   |   | 10 |
| 0163050 | Ρόδια | 5 |   | 12 | 17 |
| 0163080 | Ανανάς | 10 |   |   | 10 |
| **0200000** | **Λαχανικά** |   |   |   |  |
| **0210000** | **Ριζωματώδη και Κονδυλώδη λαχανικά** |   |   |   |  |
| 0211000 | Πατάτες | 70 |   | 47 | 117 |
| 0213020 | Καρότα | 40 |   | 25 | 65 |
| **0220000** | **Βολβώδη λαχανικά** |   |   |   |  |
| 0220020 | Κρεμμύδια ξερά | 5+41 |   |   | 5+41 |
| 0220040 | Κρεμμύδια φρέσκα | 5 |   |   | 5 |
| **0230000** | **Καρποφόρα λαχανικά** |   |   |   |  |
| 0231010 | Τομάτες/Τοματίνια | 70 |   | 50 | 120 |
| 0231020 | Γλυκοπιπεριές/Πιπεριές | 25 | 12 | 51 | 88 |
| 0231030 | Μελιτζάνες | 25 | 12 | 38 | 75 |
| 0231040 | Μπάμιες | 5 |   | 9 | 14 |
| 0232010 | Αγγούρια | 50 |   | 48 | 98 |
| 0232030 | Κολοκύθια (κολοκυθάκια) | 50 |   | 30 | 80 |
| 0233010 | Πεπόνι | 10 | 12 | 25 | 47 |
| 0233030 | Καρπούζι | 20 |   | 10 | 30 |
| 0234000 | Γλυκό καλαμπόκι | 5 |   |   | 5 |
| **Κωδικός Αριθμός με βάση το Παράρτημα Ι του Καν. (ΕΕ) 2018/62** | **Είδος δείγματος**  | **Αριθμός Δειγμάτων** |
| **ΜΦΙ Εθνικό πρόγραμμα** | **ΜΦΙ Κοινοτικά Συντονισμένο πρόγραμμα** | **ΠΚΠΦ&ΠΕ Θεσ/νίκης Εθνικό πρόγραμμα** | **Σύνολο**  |
| **0240000** | **Κράμβες (εκτός από ρίζες κράμβης και καλλιέργειες νεαρών φύλλων κράμβης baby leaf)**  |   |   |   |  |
| 0241000 | **Ανθοκράμβες** |   |   |   |  |
| 0241010 | Μπρόκολο |  41 | 12 | 5 | 17+ 41 |
| 0241020 | Κουνουπίδι | 10+41 |   | 5 | 15+41 |
| 0242000 | **Κεφαλωτές κράμβες** |   |   |   |  |
| 0242010 | Λαχανάκια Βρυξελλών | 5 |   | 2 | 7 |
| 0242020 | Λάχανο | 5+41 |   | 7 | 12+41 |
| 0243000 | Φυλλώδεις κράμβες |   |   |   |  |
| 0243010 | Κινέζικα λάχανα | 5 |   |   | 5 |
| **0250000** | **Φυλλώδη λαχανικά, βότανα και βρώσιμα άνθη** |   |   |   |  |
| 0251020 | Μαρούλια (μαρούλια iceberg, μαρούλι σαλάτα, στρογγυλά μαρούλια, κοινό μαρούλι)  | 40 |   | 31 | 71 |
| 0251060 | Ρόκα | 5+41 |   | 2 | 7+41 |
| 0251080-005 | Σπανάκι baby leaf |  |  | 5 | 5 |
| 0252010 | Σπανάκι  | 40 |   | 30 | 70 |
| 0253000 | Αμπελόφυλλα | 30 |   | 6 | 36 |
| 0256040/0256080  | Μαϊντανός/Bασιλικός | 10 |   |   | 10 |
| **0260000** | **Ψυχανθή** |   |   |   |  |
| 0260010 | Φασόλια με λoβό (φασολάκια πράσινα) | 20 |   | 21 | 41 |
| 0260040 | Μπιζέλια χωρίς λοβό (αρακάς) | 20 |   | 10 | 30 |
| **Κωδικός Αριθμός με βάση το Παράρτημα Ι του Καν. 2018/62** | **Είδος δείγματος**  | **Αριθμός Δειγμάτων** |
| **ΜΦΙ****Εθνικό πρόγραμμα** | **ΜΦΙ****Κοινοτικά Συντονισμένο πρόγραμμα** | **ΠΚΠΦ&ΠΕ Θεσ/νίκης Εθνικό πρόγραμμα** | **Σύνολο** |
| **0270000** | **Λαχανικά με στέλεχος** |   |   |   |   |
| 0270010 | Σπαράγγι | 5 |   | 20 | 25 |
| 0270060 | Πράσα | 15 |   |   | 15 |
| **0280000** | **Μανιτάρια** |   |   |   |  |
| 0280010 | Καλλιεργούμενα μανιτάρια |   | 12 |   | 12 |
| **0300000** | **Όσπρια** |  |  |  |  |
| 0300010 | Φασόλια | 5 |   | 5 | 10 |
| 0300020 | Φακές | 5 |   | 5 | 10 |
| 0300030/0300990 | Ρεβίθια/Άλλα όσπρια  | 5 |   |   | 5 |
| **0500000** | **Δημητριακά** |   |   |   |  |
| 0500060 για το αποφλοιωμένο ρύζι (husked rice)  | Ρύζι (σπόροι) | 10 |   | 20 | 30 |
| 0500070 | Σίκαλη (σπόροι) |   |   |  5 | 5 |
| 0500090/---  | Σπόροι σιταριού/ ή αλεύρι ολικής άλεσης |   | 12 | 3 | 15 |
| **0600000** | **Τέια** |   |   |   |  |
| **0610000** | Τσάι | 10 |   |   | 10 |
|   | **Μέλι και άλλα προϊόντα μελισσοκομίας**  |   |   |   |  |
| **1040000** | Μέλι | 10 |   |   | 10 |
|  | **Λοιπά**  |  |  |  |  |
| **1200000** | Zωοτροφές | 10 |   |   | 10 |
|  | Παιδικές τροφές με βάση τα δημητριακά | 10 |  10 |   | 20 |
|  | 1 Tα δείγματα αυτά είναι βιολογικά στα οποία θα γίνουν ειδικές αναλύσεις μόνο για CS2.  | 20 1 |   |   | 201 (μόνο για CS2) |
|  | **Συνολικός αριθμός δειγμάτων** | 1122 | 118 | 980 | 2220 |
|  | Βιολογικά δείγματα2  | 30 |   | 30 | 60 |

 2Δεν αφορούν επιπλέον δείγματα αλλά περιλαμβάνονται στα υπόλοιπα προϊόντα του προγράμματος).

**Β.** **Ο ελάχιστος αριθμός δειγμάτων** προϊόντων φυτικής προέλευσης μετά την πρώτη μεταποίηση, καθώς και των δειγμάτων ζωικής προέλευσης για το έτος **2018** που θα αναλυθεί από το ΜΦΙ και το ΓΧΚ σύμφωνα με τα πρακτικά της ομάδας εργασίας του ΕΦΕΤ για το 2018, καθορίζεται ως εξής :

1. Εργαστήριο Υπολειμμάτων Γεωργικών Φαρμάκων του Μπενακείου Φυτοπαθολογικού Ινστιτούτου :

|  |  |  |
| --- | --- | --- |
| **Κωδικός Αριθμός με βάση το Παράρτημα Ι του Καν. (ΕΕ) 2018/62** | **Είδος δείγματος**  | **Αριθμός** **Δειγμάτων** |
| 1030010 | Αυγά Ορνίθων | 12 (κοινοτικό πρόγραμμα) + 3 |

2) Εργαστήριο Ελέγχου Υπολειμμάτων του Γενικού Χημείου του Κράτους:

|  |  |  |
| --- | --- | --- |
| Κωδικός Αριθμός με βάση το Παράρτημα Ι του Καν. (ΕΕ) 2018/62 | Είδος δείγματος | Αριθμός δειγμάτων |
| - | Bιολογικά άλευρα ολικής άλεσης | 5 |
| - | Ελαιόλαδο  | 12 (κοινοτικό πρόγραμμα/ παρθένο ελαιόλαδο) + 28 |
| - | Βιολογικό ελαιόλαδο | 10 |
| - | Σταφίδες | 5 |
| - | Αποξηραμένα σύκα  | 5 |
| 1016020 | Λίπος βοοειδών  | 12 (κοινοτικό πρόγραμμα) +3 |
|  | Φασόλια (αποξηραμένα όσπρια) | 15 |
| - | Χυμοί  | 5 |
| - | Μύρτιλα /γκότζι μπέρι (αποξηραμένα) | 5 |
| 1040000 | Μέλι | 10 |
|  | Ρύζι | 15 |
|  | ΣΥΝΟΛΟ | 130 |

**Γ.** Στο παράρτημα Ι αναφέρονται οι δραστικές ουσίες που εξετάζονται στα πλαίσια του προγράμματος ελέγχου υπολειμμάτων. Εξαίρεση αποτελούν 20 βιολογικά δείγματα στα οποία θα γίνει ανάλυση μόνο για CS2 τα οποία περιγράφονται αναλυτικά στον πίνακα του σημείου Α.

**Δ.** Το Eργαστήριο Eλέγχου Yπολειμμάτων Φυτοπροστατευτικών Προϊόντων του ΠΚΠΦΠ&ΦΕ Θεσ/νίκης και του ΜΦΙ σύμφωνα με το Παράρτημα ΙΙ οφείλουν να ενημερώνουν εγκαίρως και εγγράφως τις αρμόδιες συνεργαζόμενες υπηρεσίες (Διευθύνσεις Αγροτικής Οικονομίας και Κτηνιατρικής και τα Π.Κ.Π.Φ. & Π.Ε.) για το είδος, τον αριθμό και το χρόνο αποστολής των δειγμάτων που θα ληφθούν.

Σκοπός είναι να καθίσταται δυνατή η άμεση ανάλυση των δειγμάτων κατά την παραλαβή τους από το εργαστήριο. Στην κατανομή των δειγμάτων ανά Περιφερειακή Ενότητα θα πρέπει να ληφθεί υπόψη μεταξύ άλλων κριτηρίων, o πληθυσμός τους και οι μεταβολές αυτού, ανάλογα και με την εποχή κατά την οποία αναμένεται η μεγαλύτερη κατανάλωση.

Σύμφωνα με τις παρ. 1 & 2 του άρθρο 3 της ΚΥΑ 11324/113170/01.11.2012 αρμόδιες αρχές για τον έλεγχο των υπολειμμάτων των φυτοπροστατευτικών προϊόντων είναι οι αρμόδιες υπηρεσίες των οικείων Περιφερειών, των Περιφερειακών Ενοτήτων και τα Π.Κ.Π.Φ.Π. & Φ.Ε. στην περιοχή ευθύνης τους.

Είναι σημαντικό να υπάρχει αγαστή συνεργασία και συνεννόηση μεταξύ των συναρμόδιων φορέων σε ότι αφορά τις δειγματοληψίες, για να μην υπάρχουν αποκλίσεις σε σχέση με το τελικό αριθμό αποστολής δειγμάτων προς τα εργαστήρια αλλά και με την κατανομή των δειγμάτων ανά περιοχή. Ιδιαίτερη προσπάθεια πρέπει να καταβληθεί από τις αρμόδιες υπηρεσίες που διενεργούν τις δειγματοληψίες, ώστε αυτές να είναι **αντιπροσωπευτικές της αγοράς** ως προς τα σημεία δειγματοληψίας και να βασίζονται στα προαναφερόμενα κριτήρια επικινδυνότητας. Συνεπώς, **η λήψη των δειγμάτων στις περιοχές ευθύνης πρέπει να διενεργείται αναλογικά σε εγχώρια, ενδοκοινοτικής απόκτησης και εισαγόμενα προϊόντα και να διασφαλίζεται ότι καλύπτει όλα τα σημεία συγκέντρωσης, εισόδου, διακίνησης και διάθεσης προϊόντων φυτικής προέλευσης** (παραγωγοί, σημεία συγκέντρωσης, συσκευαστήρια, διακινητές, σημεία λιανικής, τελωνεία κ.λ.π.). **Στις περιπτώσεις εισαγωγών (από τρίτες χώρες) το πιο ενδεδειγμένο σημείο δειγματοληψίας είναι οι πύλες εισόδου και τα τελωνεία.**

Τα εργαστήρια ελέγχου υπολειμμάτων φ.π. του ΜΦΙ και του ΠΚΠΦΠ&ΦΕ Θεσ/νίκης σε συνεννόηση με τις αρμόδιες αρχές για τη δειγματοληψία δύνανται να αναλύουν **επιπλέον δείγματα και ιστούς**, εφόσον κρίνουν ότι η ανάλυση αυτών καθίσταται σημαντική **λόγω αυξημένων εισαγωγών**, **τοπικής παραγωγής, εξαγωγών, rasff, κλπ.**

Οι δειγματοληψίες θα διενεργούνται σύμφωνα με τα προβλεπόμενα στην ΚΥΑ 91972/27.01.2003 (Οδηγία 2002/63/ΕΚ). Για τις ζωοτροφές οι δειγματοληψίες διενεργούνται σύμφωνα με τους Καν. (ΕΚ) 152/2009/ΕΚ, και Καν (ΕΚ) 691/2013/ΕΚ.

Στο πλαίσιο του επανελέγχου των παραβατών (follow up), είναι απαραίτητη η εκ νέου λήψη δειγμάτων ιδίου προϊόντος, ιδίας προέλευσης και ιδίου παραγωγού ή/και διακινητή στην περίπτωση που σε προηγούμενο έλεγχο, στα δείγματα προϊόντων που παρήγαγε ή εισήγαγε, ανιχνεύθηκαν υπολείμματα φυτοπροστατευτικών προϊόντων σε συγκεντρώσεις που υπερβαίνουν τα ανώτατα όρια υπολειμμάτων (MRLs).

Επισημαίνεται ότι θα πρέπει τα δείγματα να αναλύονται **το συντομότερο δυνατό και κατά το δυνατόν** **αμέσως μετά την παραλαβή τους από εργαστήριο.**

Για τα αποτελέσματα των εργαστηριακών αναλύσεων των δειγμάτων, παρακαλούμε να ενημερώνεται άμεσα η υπηρεσία που διεξήγαγε τη δειγματοληψία, προκειμένου να προβεί σε περαιτέρω ενέργειες όταν αυτές απαιτούνται από τη σχετική νομοθεσία. Επιπροσθέτως, όλες οι αναλύσεις θα κοινοποιούνται από τα εργαστήρια, ηλεκτρονικά, στη Διεύθυνση Προστασίας Φυτικής Παραγωγής (στις ηλεκτρονικές διευθύνσεις d.vlachos@minagric.gr , apapamichail@minagric.gr και mgaspari@minagric.gr ), ώστε στις περιπτώσεις ύπαρξης ευρημάτων να διενεργείται άμεσα η εκτίμηση του βαθμού διατροφικής επικινδυνότητας του προϊόντος για τον καταναλωτή. Εκθέσεις δειγμάτων στις οποίες αναφέρονται συγκεντρώσεις/ οποιαδήποτε ανίχνευση υπολείμματος και αποτελούν παράβαση παρακαλούμε να κοινοποιούνται στην υπηρεσία μας και εγγράφως εκτός από την ηλεκτρονική μορφή.

Για τον αποτελεσματικότερο συντονισμό του προγράμματος και την εποπτεία του συστήματος ελέγχου παρακαλούνται τα εργαστήρια ελέγχου υπολειμμάτων να αποστέλλουν ηλεκτρονικά στην υπηρεσία μας τριμηνιαία συγκεντρωτική κατάσταση με τα δείγματα (ιστούς) που αναλύθηκαν συνολικά και ανά περιοχή, καθώς και τα εργαστηριακά ευρήματα που προέκυψαν (αρχείο σε μορφή excel).

Το εργαστήριο ελέγχου υπολειμμάτων φ.π. του Μ.Φ.Ι., εκτός των αναλύσεων που θα διεξάγει σύμφωνα με το εν λόγω πρόγραμμα θα καλύπτει (σε συνεννόηση με τις εμπλεκόμενες αρχές) και πρόσθετες ανάγκες ελέγχου που τυχόν θα προκύψουν.

Διευκρινίζεται ότι κάθε δείγμα πρέπει να συνοδεύεται από πληροφοριακό δελτίο και διαβιβαστικό με όλα τα απαραίτητα στοιχεία για πλήρη ιχνηλασιμότητα. Επίσης, στην περιγραφή του προϊόντος (εκτός από τα μεταποιημένα όπως ελαιόλαδο), θα πρέπει να χρησιμοποιείται η ορολογία και η κωδικοποίηση σύμφωνα με τον Καν. (ΕΚ) 2018/62 της Επιτροπής (βλ. Παράρτημα ΙΙΙ), ο οποίος αντικαθιστά το Παραρτήματα Ι του Καν. (ΕΚ) 396/2005, για να είναι σαφές ποια ανώτατα όρια υπολειμμάτων (Mrls) αντιστοιχούν στο δείγμα, έτσι ώστε να μπορεί να πραγματοποιηθεί ο έλεγχος συμμόρφωσης ή μη με αυτά. Θεωρείται επίσης απαραίτητο να αποστέλλεται ξεχωριστό διαβιβαστικό (εκτός του πληροφοριακού δελτίου) για κάθε δείγμα.

Δείγματα που φτάνουν στα εργαστήρια χωρίς να συνοδεύονται από το πληροφοριακό δελτίο του δείγματος πλήρως και ορθά συμπληρωμένο, καθώς και δείγματα που δεν είναι σε καλή κατάσταση, δεν θα λαμβάνονται υπόψη από τα αρμόδια εργαστήρια ελέγχου και συνεπώς δεν θα αναλύονται.

**Τέλος, πρέπει να τονιστεί ότι ο αριθμός δειγμάτων ανά προϊόν γνωστοποιείται στην Κοινότητα κάθε χρόνο σύμφωνα με το άρθρο 30 του Καν. (EK) 396/2005, επομένως η υλοποίηση/ολοκλήρωσή του προγράμματος αποτελεί βασική υποχρέωση της χώρας μας. Ως εκ τούτου, για να ολοκληρωθούν όλες οι δειγματοληψίες εγκαίρως είναι απαραίτητη η συνεργασία όλων των αρμόδιων φορέων.**

**Η ΠΡΟΪΣΤΑΜΕΝΗ ΤΗΣ Δ/ΝΣΗΣ**

**Δρ Α. ΜΑΥΡΙΔΟΥ**

**ΠΙΝΑΚΑΣ ΔΙΑΝΟΜΗΣ**

**ΠΡΟΣ:**

1. ΥΠΑΑΤ

Δ/νση Ποιότητας και Ασφάλειας Τροφίμων

Π.Κ.Π.Φ.Π & Φ.Ε. ΘΕΣΣΑΛΟΝΙΚΗΣ

ΤΚ 57001, Θέρμη Θεσ/νίκης

pkpfpeth@otenet.gr

1. Μ.Φ.Ι. - Εργαστήριο Υπολειμμάτων Γεωργικών Φαρμάκων,

Στ. Δέλτα 8, Τ.Κ.145 61, Κηφισιά

pcdepartment@bpi.gr , k.liapis@bpi.gr

1. ΕΦΕΤ

Δ/νση Εργαστηριακών Ελέγχων

Κηφισίας 124 & Ιατρίδου 2

Τ.Κ. 115 26, ΑΘΗΝΑ pstavropoulos@efet.gr

1. ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ

Α’ Χημική Υπηρεσία Αθηνών, Τμήμα Β’, Εργαστήριο Υπολειμμάτων Γεωργικών Φαρμάκων,

Αν. Τσόχα 16, 11521 Αθήνα pesticides@gcsl.gr

5. Περιφερειακά Κέντρα Προστασίας Φυτών και Ποιοτικού Ελέγχου

Έδρες τους

6. Περιφέρειες

α) Γενικές Διευθύνσεις Περιφερειακής Αγροτικής Οικονομίας και Κτηνιατρικής, Διευθύνσεις Αγροτικής Οικονομίας

 Έδρες τους

β) Περιφερειακές Ενότητες, Διευθύνσεις Αγροτικής Οικονομίας και Κτηνιατρικής

Έδρες τους

**ΚΟΙΝ:**

ΥΠΑΑΤ

1. Γραφείο Υπουργού κ. E. Aποστόλου

2. Γραφείο Αν. Υπουργού κ. Ι. Τσιρώνη

3. Γραφείο Υφυπουργού κ. Β. Κόκκαλη

4. Γραφείο Γεν. Γραμματέα κ. Ν. Αντώνογλου

5. Γραφείο Γεν. Γραμματέα Αγροτικής Πολιτικής και Διαχείρισης Κοινοτικών Πόρων

 κ. Χ. Κασίμη

6. Γραφείο Προϊσταμένης Γενικής Διεύθυνσης Γεωργίας

 κας Γ. Κωστοπούλου

7. Διεύθυνση Συστημάτων Ποιότητας και Βιολογικής Γεωργίας

 κος Ε. Μητρόπουλος

8. Δ/νση Ποιότητας και Ασφάλειας Τροφίμων

 κα Χρ. Παπαδημητρίου

9. Διευθύνσεις Αποκεντρωμένων Υπηρεσιών Αττικής, Ηπείρου και Δυτικής Μακεδονίας, Μακεδονίας-Θράκης, Αιγαίου, Διευθύνσεις Αποκεντρωμένων Υπηρεσιών Κρήτης, Πελ/νήσου, Δυτικής Ελλάδας και Ιονίου

10. Εσωτ. διανομή: Τμήματα Γ1, Γ3

**Παράρτημα I**

Στους παρακάτω πίνακες περιλαμβάνονται οι δραστικές ουσίες που εξετάζονται ανάλογα με το είδος του προϊόντος και τις δυνατότητες των εργαστηρίων

 



Παράρτημα ΙΙ

**ΠΚΠΦΠ&ΦΕ ΘΕΣΣΑΛΟΝΙΚΗΣ**

|  |  |  |  |  |  |
| --- | --- | --- | --- | --- | --- |
| **ΠΕΡΙΦΕΡΕΙΑ Ανατ/κης Μακεδονίας & Θράκης** | **ΠΕΡΙΦΕΡΕΙΑ Κεντρικής Μακεδονίας** | **ΠΕΡΙΦΕΡΕΙΑ****Δυτικής Μακεδονίας** | **ΠΕΡΙΦΕΡΕΙΑ Ηπείρου** | **ΠΕΡΙΦΕΡΕΙΑ Θεσσαλίας** | **ΠΕΡΙΦΕΡΕΙΑ****Στερεάς Ελλάδας** |
| Δράμας | Θεσσαλονίκης | Γρεβενών | Ιωαννίνων | Μαγνησίας | Βοιωτίας |
| Καβάλας | Κιλκίς | Κοζάνης | Άρτας | Λάρισας | Εύβοιας |
| Ξάνθης | Ημαθίας | Καστοριάς | Πρέβεζας | Τρικάλων | Ευρυτανίας |
| Ροδόπης | Πιερίας | Φλώρινας | Θεσπρωτίας | Καρδίτσας | Φθιώτιδας |
| Έβρου | Πέλλας |  |  |  | Φωκίδας |
| Ορεστιάδας | Σερρών |  |  |  |  |

**ΜΠΕΝΑΚΕΙΟ ΦΥΤΟΠΑΘΟΛΟΓΙΚΟ ΙΝΣΤΙΤΟΥΤΟ**

|  |  |  |  |  |  |  |
| --- | --- | --- | --- | --- | --- | --- |
| **ΠΕΡΙΦΕΡΕΙΑ Αττικής** | **ΠΕΡΙΦΕΡΕΙΑ Πελοποννήσου** | **ΠΕΡΙΦΕΡΕΙΑ****Δυτ. Ελλάδας** | **ΠΕΡΙΦΕΡΕΙΑ Κρήτης** | **ΠΕΡΙΦΕΡΕΙΑ Βόρειου Αιγαίου** | **ΠΕΡΙΦΕΡΕΙΑ****Νότιου Αιγαίου** | **ΠΕΡΙΦΕΡΕΙΑ****Ιόνιων Νήσων** |
| ΒόρειουΤομέα | Αργολίδος | Αιτωλοακαρνανίας | Ηράκλειου | Ικαρίας | Άνδρου | Ζακύνθου |
| ΔυτικούΤομέα | Αρκαδίας | Αχαΐας | Λασιθίου | Λέσβου | Θήρας | Ιθάκης |
| ΚεντρικούΤομέα | Κορινθίας | Ηλείας | Ρέθυμνου | Λήμνου | Καλύμνου | Κέρκυρας |
| ΝοτίουΤομέα | Λακωνίας |  | Χανιών | Σάμου | Καρπάθου | Κεφαλληνίας |
| Πειραιώς | Μεσσηνίας |  |  | Χίου | Κέας-Κύθνου | Λευκάδας |
| Νήσων |  |  |  |  | Κώ |  |
| Ανατολικής Αττικής |  |  |  |  | Μήλου |  |
| Δυτικής Αττικής |  |  |  |  |  |  |

**Παράρτημα ΙΙΙ**

 **Κανονισμός (ΕΚ) 2018/62 της Επιτροπής της 17ης Ιουνίου 2018 για την αντικατάσταση του παραρτήματος Ι του Κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου**

<http://eur-lex.europa.eu/legal-content/EN/TXT/?uri=CELEX:32018R0062>